b'\n_START_ARTICLE_\n4. Mojzesova knjiga\n_START_PARAGRAPH_\n4. Mojzesova knjiga (hebrejsko \xd7\x91\xd6\xb7\xd6\xbc\xd7\x9e\xd6\xb4\xd6\xbc\xd7\x93\xd6\xb0\xd7\x91\xd6\xb8\xd6\xbc\xd7\xa8 [Bamidbar] = v Pu\xc5\xa1\xc4\x8davi; latinsko Numeri poslovenjeno Numeri; kratica 4 Mz) je \xc4\x8detrta knjiga Stare zaveze. Sestavlja jo 36 poglavij. Ime izhaja iz dveh \xc5\xa1tetij ljudstva, kateri knjiga opisuje.\n_START_SECTION_\nVsebina\n_START_PARAGRAPH_\n4. Mojzesova knjiga se za\xc4\x8dne na gori Sinaj, kjer so Izraelci prejeli postavo od Boga. Naloga izvoljenega ljudstva je zavzetje obljubljene de\xc5\xbeele. Ljudstvo se pre\xc5\xa1teje in pripravi za pohod. Ko potujejo, se mnogi prito\xc5\xbeujejo nad okoli\xc5\xa1\xc4\x8dinami, zato jih doletevajo razli\xc4\x8dne nadloge. Ko Izraelci pridejo do meja K\xc3\xa1naanske de\xc5\xbeele, po\xc5\xa1ljejo tja 12 oglednikov. Ko se ti vrnejo, poro\xc4\x8dajo o ljudstvu de\xc5\xbeele. Deset izmed njih no\xc4\x8de iti v de\xc5\xbeelo, saj jih je strah tamkaj\xc5\xa1njega ljudstva. Bog jih zaradi tega silno kaznuje, saj niso zaupali vanj. Obsodi jih na smrt v pu\xc5\xa1\xc4\x8davi in re\xc4\x8de, da bodo \xc5\xa1ele njihovi potomci vstopili v obljubljeno de\xc5\xbeelo. Knjiga se kon\xc4\x8da s to novo generacijo, ki stoji na vzhodni strani reke Jordan ob Jerihi, in je pripravljena, da pre\xc4\x8dka reko. Tam jim Bog da navodila za razdelitev obljubljene de\xc5\xbeele._NEWLINE_V knjigi so zajeti \xc5\xa1e  drugi zgodovisnki dogodki Izraelcev v pu\xc5\xa1\xc4\x8davi, ter nekaj raznih zapovedi, kot so zakon o ljubosumnosti, nazirska zaubljuba itd.'